રાજપીપળા: રાજયની આંગણવાડીઓમાં ભોજન માટે અનાજ જ સડેલુું આવે છે તો પોષણ કયાંથી મળે તેમ ભરૂચના ભાજપના સાંસદ મનસુખ વસાવાએ જણાવ્યું છે. દેડીયાપાડા ખાતે આયોજીત પોષણ અભિયાનના કાર્યક્રમમાં તેમણે તીખા તેવર અપનાવી સરકાર સામે જ મોરચો ખોલી નાંખ્યો હતો. તેમણે કોન્ટ્રાકટરો અને અધિકારીઓને મંચ પરથી આડેહાથ લેતા વાતાવરણમાં ગરમાવો આવી ગયો હતો. તેમણે આંગણવાડી અને આશાવર્કર બહેનોને ઓછુ મહેનતાણુ આપી શોષણ થતું હોવાનો પણ ગંભીર આક્ષેપ કર્યો હતો.